ਸਿਰਲੇਖ: ਹਾਮਿਦ ਦੀ ਰਿਹਾਈ ਲਈ ਲੜਨ ਵਾਲੀ ਪਾਕਿਸਤਾਨ ਦੀ ਵਕੀਲ ਰੁਖ਼ਸ਼ੰਦਾ ਨਾਜ਼ ਦੀ ਕਹਾਣੀ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਉਹ ਪਾਕਿਸਤਾਨ ਵਿੱਚ ਵਕੀਲ ਅਤੇ ਮਨੁੱਖੀ ਅਧਿਕਾਰ ਕਾਰਕੁਨ ਹਨ, ਜਿਨ੍ਹਾਂ ਨੇ ਸਾਲ 2014 ਵਿੱਚ ਹਾਮਿਦ ਦਾ ਕੇਸ ਆਪਣੇ ਹੱਥਾਂ ਵਿੱਚ ਲਿਆ ਅਤੇ ਹਾਮਿਦ ਦੀ ਰਿਹਾਈ ਅਤੇ ਭਾਰਤ ਵਾਪਸੀ ਤੱਕ ਹਾਮਿਦ ਦੇ ਨਾਲ ਖੜ੍ਹੇ ਰਹੇ। 

ਰੁਖ਼ਸ਼ੰਦਾ ਦਾ ਜਨਮ ਪਾਕਿਸਤਾਨ ਦੇ ਕੁਇਟਾ ਸ਼ਹਿਰ ਵਿੱਚ ਹੋਇਆ। ਕੁਇਟਾ ਬਲੋਚਿਸਤਾਨ ਸੂਬੇ ਦੀ ਰਾਜਧਾਨੀ ਹੈ। ਖੈਬਰ ਪਖ਼ਤੂਨਖਵਾ ਵਿੱਚ ਵੱਸਣ ਤੋਂ ਪਹਿਲਾਂ ਉਨ੍ਹਾਂ ਦਾ ਪਰਿਵਾਰ ਪਾਕਿਸਤਾਨੀ ਪੰਜਾਬ ਦੇ ਕਈ ਇਲਾਕਿਆਂ ਵਿੱਚ ਰਿਹਾ ਅਤੇ ਰੁਖ਼ਸ਼ੰਦਾ ਦੀ ਦੇਖਪਾਲ ਇੱਥੇ ਹੀ ਹੋਈ। 

ਖ਼ੈਬਰ ਵਿੱਚ ਹੀ ਉਨ੍ਹਾਂ ਨੇ ਆਪਣੀ ਪੜ੍ਹਾਈ ਪੂਰੀ ਕੀਤੀ ਅਤੇ ਪਿਛਲੇ 25 ਸਾਲਾਂ ਤੋਂ ਇੱਥੇ ਹੀ ਵਕਾਲਤ ਕਰ ਰਹੇ ਹਨ।

ਬੀਬੀਸੀ ਨਾਲ ਗੱਲਬਾਤ ਕਰਦਿਆਂ ਉਨ੍ਹਾਂ ਕਿਹਾ ਕਿ ਉਨ੍ਹਾਂ ਨੇ ਮਸ਼ਹੂਰ ਵਕੀਲ ਅਸਮਾ ਜਹਾਂਗੀਰ ਤੋਂ ਪ੍ਰਭਾਵਿਤ ਹੋ ਕੇ ਵਕੀਲ ਬਣਨ ਦਾ ਫੈਸਲਾ ਲਿਆ। ਜਿਨ੍ਹਾਂ ਨੂੰ ਆਪਣੇ ਮਨੁੱਖੀ ਅਧਿਕਾਰਾਂ ਵਿੱਚ ਕੰਮ ਲਈ ਜਾਣਿਆ ਜਾਂਦਾ ਸੀ।

ਇਹ ਵੀ ਪੜ੍ਹੋ:

ਰੁਖ਼ਸ਼ੰਦਾ ਮੁਤਾਬਕ ਪਾਕਿਸਤਾਨ ਵਿੱਚ ਕਿਸੇ ਔਰਤ ਲਈ ਵਕਾਲਤ ਕਰਨਾ ਸੌਖਾ ਕੰਮ ਨਹੀਂ ਹੈ ਪਰ ਅਸਮਾ ਵਰਗਾ ਆਦਰਸ਼ ਸਾਹਮਣੇ ਹੋਣਾ ਬਹੁਤ ਮਦਦਗਾਰ ਹੁੰਦਾ ਹੈ।

ਉਹ ਪਾਕਿਸਤਾਨ ਵਿੱਚ ਕਾਫੀ ਸਰਗਰਮ ਰਹੇ ਹਨ ਅਤੇ ਜੇਲ੍ਹਾਂ ਵਿੱਚ ਉਨ੍ਹਾਂ ਨੇ ਕਾਫੀ ਕੰਮ ਕੀਤਾ ਹੈ।

"ਮੈਂ ਜ਼ਿਆਦਾਤਰ ਹਾਸ਼ੀਏ ਤੇ ਧੱਕੀਆਂ ਬਿਰਾਦਰੀਆਂ ਨਾਲ ਕੰਮ ਕਰਦੀ ਹਾਂ, ਉਹ ਧਾਰਮਿਕ ਘੱਟ ਗਿਣਤੀਆਂ ਵੀ ਹੋ ਸਕਦੀਆਂ ਹਨ ਤੇ ਮੁਸ਼ਕਿਲਾਂ ਵਿੱਚ ਫਸੀਆਂ ਔਰਤਾਂ ਵੀ।" 

ਉਨ੍ਹਾਂ ਅੱਗੇ ਕਿਹਾ, " ਮੈਂ ਦੇਸ ਦੇ ਅੰਦਰ ਹੀ ਉਜੜੀਆਂ ਔਰਤਾਂ ਨਾਲ ਵੀ ਕੰਮ ਕਰਦੀ ਹਾਂ ਅਤੇ ਵੂਮੈੱਨ ਕਰਾਈਸਿਸ ਸ਼ੈਲਟਰ ਦੀ ਸੰਸਥਾਪਕ ਮੈਂਬਰ ਹਾਂ, ਜੋ ਘਰੇਲੂ ਹਿੰਸਾ ਤੋਂ ਪੀੜਤ ਔਰਤਾਂ ਦੀ ਮਦਦ ਕਰਦੀ ਹੈ।"

ਇੱਕ ਭਾਰਤੀ ਦੀ ਪਹਿਲਾਂ ਵੀ ਰਿਹਾਈ ਕਰਵਾਈ 

ਸਾਲ 1919 ਵਿੱਚ ਉਨ੍ਹਾਂ ਨੇ ਅਸ਼ੋਕ ਕੁਮਾਰ ਦੇ ਕੇਸ ਤੇ ਕੰਮ ਕੀਤਾ- ਜਿਸ ਨੇ ਆਪਣੇ ਤਿੰਨ ਬੱਚਿਆਂ ਨਾਲ ਸਰਹੱਦ ਪਾਰ ਕਰ ਲਈ ਸੀ ਤੇ ਲੰਡੀ ਕੋਟਲ ਤੋਂ ਜਾਸੂਸੀ ਦੇ ਇਲਜ਼ਾਮਾਂ ਵਿੱਚ ਫੜੇ ਗਏ ਸਨ ਕਿਉਂਕਿ ਉਨ੍ਹਾਂ ਕੋਲ ਸਹੀ ਵੀਜ਼ਾ ਨਹੀਂ ਸੀ। 

ਦੋ ਸਾਲ ਦੀ ਜੱਦੋਜਹਿਦ ਤੋਂ ਬਾਅਦ ਉਨ੍ਹਾਂ ਨੇ ਅਸ਼ੋਕ ਨੂੰ ਬਰੀ ਕਰਾ ਕੇ ਰਿਹਾ ਕਰਵਾਉਣ ਵਿੱਚ ਕਾਮਯਾਬੀ ਹਾਸਲ ਕੀਤੀ।

ਰੁਖ਼ਸ਼ੰਦਾ  ਨੂੰ ਸਾਲ ਦ2014 ਵਿੱਚ ਭਾਰਤ ਤੋਂ ਇੱਕ ਪੱਤਰਕਾਰ ਰੀਟਾ ਮਨਚੰਦਾ ਨੇ ਸੰਪਰਕ ਕੀਤਾ ਸੀ। ਰੀਟਾ ਰੁਖ਼ਸ਼ੰਦਾ ਨੂੰ ਅਸ਼ੋਕ ਦੇ ਕੇਸ ਕਾਰਨ ਹੀ ਜਾਣਦੇ ਸਨ ਅਤੇ ਹਾਮਿਦ ਬਾਰੇ ਦੱਸਿਆ।

ਰੁਖ਼ਸ਼ੰਦਾ ਨੇ ਰੀਟਾ ਨਾਲ ਹੋਈ ਗੱਲਬਾਤ ਬਾਰੇ ਦੱਸਿਆ, "ਉਨ੍ਹਾਂ ਕਿਹਾ ਕਿ ਇੱਕ ਮੁੰਡਾ ਸੀ। ਸਾਨੂੰ ਤਾਂ ਇਹ ਵੀ ਨਹੀਂ ਪਤਾ ਕਿ ਉਹ ਜਿਉਂਦਾ ਵੀ ਹੈ ਜਾਂ ਨਹੀਂ।" ਰੁਖ਼ਸ਼ੰਦਾ ਨੇ ਰੀਟਾ ਨੂੰ ਹਾਮਿਦ ਦੇ ਮਾਪਿਆਂ ਨਾਲ ਸੰਪਰਕ ਕਰਵਾਉਣ ਲਈ ਕਿਹਾ ਤਾਂ ਜੋ ਹਾਮਿਦ ਦੇ ਕੇਸ ਬਾਰੇ ਹੋਰ ਜਾਣਕਾਰੀ ਮਿਲ ਸਕੇ।

ਉਸ ਸਮੇਂ ਰੁਖ਼ਸ਼ੰਦਾ ਕਰਾਚੀ ਵਿੱਚ ਸਨ। ਹਾਮਿਦ ਦੇ ਪਰਿਵਾਰ ਨੇ ਉਨ੍ਹਾਂ ਨੂੰ ਸਾਰੇ ਦਸਤਾਵੇਜ਼ ਭੇਜੇ ਅਤੇ ਮਿਲਣ ਲਈ ਪੇਸ਼ਾਵਰ ਵੀ ਗਏ। ਰੁਖ਼ਸ਼ੰਦਾ ਨੇ ਇੱਕ ਹੋਰ ਸੀਨੀਅਰ...